**Օմինե** (ճապ.՝ 大峰山, մյուս անվանումը՝ Սանձյոգադակե (ճապ.՝ 山上ヶ岳), սյուգենդո ուսմունքի սրբազան լեռ Ճապոնիայում (Նարա պրեֆեկտուրա), համարվում է ՅՈՒՆԵՍԿՕ-ի համաշխարհային ժառանգության օբյեկտ։

Պատմություն
-----------

Կանանց՝ Օմինե լեռ բարձրանալն արգելող հայտարարություն
Յամաբուսիները Օմինե էին բարձրանում 9-րդ դարից սկսած։ Նրանց կրոնական պատկերացումները ենթադրում են, որ լեռ բարձրանալը թույլ է տալիս վեր բարձրանալ իրենց երկրային խնդիրներից և մոտենալ հոգևոր աշխարհին։ Ըստ լեգենդի՝ հենց այս վայրում էր սյուգենդոյի հիմնադիր Էն նո Գյոձյան գոնգեն և բոդհիսատվա Ձաո կանչում․ էՆ նո Գյոձյան էլ հիմնեց Օմինեսան ձի մենաստանը։

Լինելով սյուգենդոյի հետևորդների պաշտամունքի հատուկ օբյեկտ, ինչպես նաև հաշվի առնելով Օմինեսան ձի տաճարի տեղադրությունը՝ լեռը միակ վայրն է Ճապոնիայում, որը փակ է կանանց համար՝ ելնելով կրոնական պատճառներից՝ չնայած 1872 թվականին ընդունված օրենքի, որը չեղարկում էր բոլոր արգելքները։ Արգելքը գործում է բոլոր 13 դարերի ընթացքում, ինչ լեռը համարվում է պաշտամունքի առարկա․ լեռ տանող բոլոր դարպասների վրա համապատասխան ցուցանակներ են կախված։ Վանականներն այդուհանդերձ պնդում են, որ արգելքի նպատակը կանանց խտրականության մեջ չէ, այլ բազմադարյա ավանդույթը պահպանելու։

1872 թվականի օրենքը՝ որպես Մեյձի վերականգնման քաղաքականության մաս, արգելում էր որևէ ծես իրականացնել լեռներում, և յամաբուսիները օրենքի ընդունումից հետո սկսեցին իրենց ծեսերն իրականացնել գաղտնի։ Երկրորդ համաշխարհային պատերազմի ավարտից հետո վանականները վերադարձան Օմինե և «վերակենդանացրին» մենաստանը։

2004 թվականից Կիի լեռներում գտնվող կրոնական օբյեկտների համալիրը՝ ներառյալ Օմինե լեռը, ներառվեց ՅՈՒՆԵՍԿՕ-ի համաշխարհային ժառանգության օբյեկտների ցանկում։

Աշխարհագրություն
----------------

Օմինեի բարձրությունը կազմում է 1719 մ։ Լեռը տեղակայված է Նարա պրեֆեկտուրայի հարավում և հանդիսանում է Կիի լեռնազանգվածի մի մասը, որը գտնվում է Հոնսյու կղզու Կիի թերակղզում։

Օմինեսան ձի
-----------

Օմինեսան ձի տաճարը Օմինե լեռան գլխավոր կրոնական օբյեկտն է և ամենակարևորներից մեկը սյուգենդոյում։ Լեռան շուրջ տեղադրված 4 դարպասների նպատակն աշխարհը պաշտամունքի վայրից առանձնացնելն է, որտեղ կատարվում են մահվան և վերածնման ծեսեր։

Ծանոթագրություններ
------------------

1. ↑  «山上ヶ岳さんじょうがたけ» (ճապոներեն)։ Yama-kei Publishers co։ Վերցված է 2016-05-28
2. 1 2 3  «An ascetic training site with an area barred to women has many spots registered as UNESCO World Heritage site» (անգլերեն)։ Japan National Tourism Organization։ Վերցված է 2016-05-28
3. 1 2  «Sites sacrés et chemins de pèlerinage dans les monts Kii» (ֆրանսերեն)։ UNESCO Centre du patrimoine mondial։ Վերցված է 2016-05-28
4. 1 2  Bruce Wallace (2004-09-05)։ «Sacred Mountain Still Off-Limits to Women» (անգլերեն)։ Los Angeles Times։ Վերցված է 2016-05-28
5. 1 2 3  Suzuki Masataka (2007-03-28)։ «Yoshino, Kumano Shinko»։ *Encyclopedia of Shinto* (անգլերեն)։ Kokugakuin University։ Վերցված է 2016-05-28
6. 1 2  «Омине - священная гора сюгэндо»։ Japanese Dolls։ Վերցված է 2016-05-28

Արտաքին հղումներ
----------------

* The sacred meets the scared in Japan's Kii Mountains
* Ascetic practice in mountains makes many feel better Archived 2007-09-29 at the Wayback Machine.
* Zones restricting women's entry narrowing Archived 2007-09-29 at the Wayback Machine.
* heritage and holy places(չաշխատող հղում)

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | NDL: 00640821 · VIAF: 254475323 · WorldCat VIAF: 254475323 |

 |